Al-Kaida menja taktiku?
Eksperti smatraju da al-Kaida odustaje od spektakularnih napada i da nastoji da potkopa ekonomije zapadnih zemalja
Direktor američke Centralne obaveštajne agencija - CIA - Lion Paneta, izjavio je nedavno da se kontraterorističkim operacijama vrši snažan pritisak na vođe al-Kaide i da ima sve više znakova da ta organizacija menja svoju taktiku, ali da je još uvek opasna. Eksperti smatraju da al-Kaida napušta taktiku sprovođenja spektakularnih napada i da se okreće ka manjim akcijama kako bi potkopala ekonomije zapadnih zemalja. Nova taktika al-Kaide je korišćenje ljudi neokaljanih terorističkim aktivnostima ili vezama sa tom mrežom, kaže šef CIE. Analitičar Brukingsovog instituta, bivši savetnik za nacionalnu bezbednost, Brus Rajdel, kaže da Al-kaidu sada ne interesuju napadi tipa 11. septembra 2001, već manji napadi radi potkopavanja zapadnih ekonomija. On ukazuje na najnoviju video poruku portparola Al-kaide, Amerikanca Adama Gadana: Gadan je pomenuo majora Nidala Hasana, vojnog psihijatra, koji je u bazi Fort Hud, u Teksasu, ubio pet vojnika. Brus Rajdel je pročitao odlomak iz Gadanove video poruke: Rajdel kaže da Al-kaida koristi internet za regrutovanje pristalica u svetu. On kaže da je do promene taktike došlo zbog snažnog pritiska na uporišta al-Kaide duž avganistansko-pakistanske granice, uključujući napade bespilotnim letelicama: kaže Rajdel. Neki analitičari smatraju da je ubijanje i hvatanje lidera al-Kaide postalo nevažno. Rajdel dodaje da su izbegavanjem pojavljivanja u javnosti i komuniciranjem putem audio i video poruka ti lideri stvorili mit da su van dohvata: ističe Rajdel. Ali ubijanje ili hvatanje lidera Al-kaide ne bi bilo dovoljno, smatra Edvard Lus, analitičar “Fajnenšel tajmsa”. On kaže da u korenu akcija al-Kaide leži arapsko-izraelski konflikt: smatra Lus. Analitičari procenjuju da al-Kaida gubi popularnost čak i u islamskih zemljama, ali smatraju da njena nova kampanja regrutovanja pristalica na internetu povećava opasnost od te terorističke mreže.